Κοιλάδα του κεντρικού Ρήνου

Η Κοιλάδα του κεντρικού Ρήνου (ή φαράγγι του Ρήνου) είναι το όνομα που χρησιμοποιείται για τον προσδιορισμό μιας έκτασης περίπου 65 χιλιομέτρων κατά μήκος του ποταμού Ρήνου, μεταξύ των πόλεων Κόμπλεντς και Μπίνγκεν της Γερμανίας. Το 2002, η περιοχή αυτή συμπεριλήφθηκε στον Κατάλογο Μνημείων Παγκόσμιας Κληρονομιάς της UNESCO λόγω της σπουδαιότητας των γεωλογικών, ιστορικών, πολιτιστικών και βιομηχανικών στοιχείων που συνδυάζει.

Περιγραφή
Οι βράχοι της περιοχής έχουν δημιουργηθεί κατά την Δεβόνια περίοδο και είναι γνωστοί ως Φάση του Ρήνου. Πρόκειται για ιζηματογενή βράχια που αποτελούνται κυρίως από σχιστόλιθο και είναι πλούσια σε απολιθώματα. Οι βράχοι υπέστησαν σημαντική αναδίπλωση κατά τη διάρκεια της Λιθανθρακοφόρου περιόδου. Το φαράγγι δημιουργήθηκε κατά τη διάρκεια μιας πολύ πιο πρόσφατης ανύψωσης του εδάφους κατά την οποία δημιουργήθηκαν τα απότομα τοιχώματα του ποταμού, τα οποία σε κάποια σημεία φτάνουν σε ύψος 200 μ., με τον πιο διάσημο, τον βράχο της Λόρελάϊ.

Η κοιλάδα έχει το ιδιαίτερο μικροκλίμα της και φιλοξενεί ορισμένα είδη του ζωικού και φυτικού βασιλείου που δεν απαντώνται σε άλλα μέρη της ευρύτερης περιοχής. Στις πλαγιές είχαν ήδη δημιουργηθεί αναβαθμίδες πριν από πολλούς αιώνες για γεωργικούς σκοπούς, ιδίως για την αμπελουργία και ιδιαίτερα σε εκείνες τις πλαγιές που είναι προσανατολισμένες προς τον Νότο.

Ιστορία
Ο Ρήνος υπήρξε βασική εμπορική οδός της κεντρικής Ευρώπης από τους προϊστορικούς χρόνους, επιτρέποντας τη γέννηση πολλών μικρών οικισμών κατά μήκος της πορείας του. Λόγω των γεωγραφικών περιορισμών, πολλοί από αυτούς τους οικισμούς δεν μπόρεσαν να αναπτυχθούν σημαντικά, διατηρώντας έτσι τη μεσαιωνική γοητεία τους ανέπαφη. Κατά τη διάρκεια του μεσαίωνα χτίστηκαν σημαντικά κάστρα και η περιοχή ήταν μια από τις σημαντικότερες της Αγίας Ρωμαϊκής Αυτοκρατορίας. Πολλά από τα κάστρα καταστράφηκαν στον Τριακονταετή Πόλεμο, ενώ τώρα τα ερείπια τους αποτελούν τουριστικό πόλο έλξης. Βάσει της Συνθήκης Ειρήνης της Βασιλείας του 1785 η Γαλλία έλαβε ολόκληρη την δυτική όχθη του Ρήνου. Το 1806 οι πρίγκιπες της Ρηνανίας εντάχθηκαν στην Συνομοσπονδία του Ρήνου, ένα κρατίδιο-μαριονέτα της Γαλλίας. Με τη λήξη των Ναπολεόντειων Πολέμων, στο Συνέδριο της Βιέννης (1815), η κοιλάδα πέρασε στην Πρωσία και μετατράπηκε σε εμβληματική εικόνα της Γερμανίας. Η περιοχή ανήκει πλέον στο κρατίδιο  της Ρηνανίας-Παλατινάτου και ένα μικρό μέρος της στο κρατίδιο της Έσσης.

Αυτό το τμήμα της κοιλάδας του Ρήνου είναι πλούσιο σε φολκλόρ και πολύ σημαντικό για τη γερμανική λαογραφία, πέρα από το μύθο της Λόρελαϊ, που καθισμένη στον πιο ψηλό βράχο μάγευε τους περαστικούς, εδώ διαδραματίζεται η ιστορία της όπερας Το Λυκόφως των Θεών του Ρίχαρντ Βάγκνερ. Τα τελευταία χρόνια διοργανώνεται το ετήσιο Φεστιβάλ του Φλεγόμενου Ρήνου (Rhein in Flammen) με  θεαματικά πυροτεχνήματα από τον Μάιο μέχρι τον Σεπτέμβριο. 

Πόλεις κατά μήκος της κοιλάδας
δεξιά|250px|χάρτης

Κόμπλεντς
Lahnstein 
Rhens 
Braubach 
Boppard 
St. Goarshausen 
Sankt Goar 
Oberwesel 
Kaub 
Bacharach 
Lorch
Assmannshausen 
Bingen 
Ρούντεσχαϊμ
Κάστρα και παλάτια κατά μήκος της κοιλάδας
+ Κατάλογος μνημείων Μνημείο Τοποθεσία Έτος κατασκευής Περιγραφή Εικόνα Burg Klopp Bingen   1240-1277 Κάστρο των Αρχιεπισκόπων του Μάιντς, μερική ανακατασκευή το 1853, κατασκευή του κεντρικού κτηρίου  το 1875-1879. Σήμερα φιλοξενεί το Δημαρχείο και το Δημοτικό Μουσείο  100px Burg Rheinstein	  Trechtingshausen  1316 Κάστρο των Αρχιεπισκόπων του Μάιντς. Ανακατασκευή το 1825-29 από τον πρίγκιπα Φρειδερίκο της Πρωσίας  100px Burg Reichenstein Trechtingshausen  1271  Πλήρης ανακατασκευή το 1899 σύμφωνα με τον ρομαντικό ρυθμό του Ρήνου  100px Burg Sooneck Niederheimbach  1271  Το 1842-61 μετατράπηκε σε κυνηγετικό περίπτερο των Πρώσων πριγκίπων  60px Heimburg Niederheimbach  1294–1305  Κάστρο των Αρχιεπισκόπων του Μάιντς. Μερική ανακατασκευή μετά το 1860 100px Burg Fürstenberg Rheindiebach   1219  Κάστρο της Αρχιεπισκοπής της Κολωνίας  100px Burg Stahleck Bacharach   περίπου 1100  Ανακατασκευή το 1925-7, από το αρχικό κτίριο έχουν μείνει μόνο τα θεμέλια και τα κελάρια, χρησιμοποιείται ως ξενώνας νεότητας  100px Burg Stahlberg Bacharach  1158–1168  Κάστρο της Αρχιεπισκοπής της Κολωνίας, καταστράφηκε από τους Γάλλους κατά τον Εννεαετή Πόλεμο  100px Schönburg Oberwesel  1149  Διάφορες φάσεις ανακαινίσεων από το 1895 έως το 1982, χρησιμοποιείται ως ξενώνας νεότητας 100px Burg Rheinfels Sankt Goar  1245  Ήταν το σπουδαιότερο κάστρο της κοιλάδας. Ένα μέρος του κάστρου έχει ερειπωθεί ενώ το υπόλοιπο χρησιμοποιείται ως ξενοδοχείο  100px Alte Burg Boppard  1265 περίπου  Το 1327 επεκτάθηκε από τον Βαλδουίνο του Λουξεμβούργου  100px Alte Burg Κόμπλεντς  1277 Κατασκευάστηκε από τον αρχιεπίσκοπο της Τριρ Ερρίκο Β' von Finstingen πάνω στα θεμέλια ενός ρωμαϊκού κυκλικού πύργου. Σήμερα έχει σωθεί μόνο το κεντρικό οίκημα, το οποίο στεγάζει τα Αρχεία της πόλης   100px Boosenburg Ρούντεσχαϊμ  12ος αιώνας  Κατασκευάστηκε από τον ιππότη Fuchs von Rüdesheim. Έχει σωθεί ένας μόνο πύργος στον οποίο ενσωματώθηκε το 1872 μια νεο-γοτθική έπαυλη 50px Brömserburg Ρούντεσχαϊμ  1186-1190  Τελωνειακό κάστρο 100px Burg Ehrenfels Ρούντεσχαϊμ  1211 περίπου  Κατασκευάστηκε από τον Φίλιππο Β' von Bolanden στο όνομα του αρχιεπίσκοπου του Μάιντς, ήταν ένα από τα ισχυρότερα τελωνειακά κάστρα του Ρήνου 100px Ruine Nollig	 Lorch  14ος αιώνας  Λειτουργούσε ως παρατηρητήριο 100px Burg Waldeck Lorch  1147 περίπου  Χτίστηκε στα όρια της δικαιοδοσίας του Μάιντς. Έχουν σωθεί ελάχιστα ερείπια 50px Burg Pfalzgrafenstein  Kaub 1326–1342 Τελωνειακό κάστρο χτισμένο επάνω σε μια νησίδα του Ρήνου. Ανακαινίσθηκε το 1600 και το 1700 σε ρυθμό μπαρόκ. Είναι ένα από τα ελάχιστα κάστρα του Ρήνου που δεν καταστράφηκε ποτέ 100px Burg Gutenfels Kaub  1220  Χτίστηκε από τους φον Φάλκενσταϊν, πωλήθηκε το 1277 στον εκλέκτορα του Παλατινάτου του Ρήνου100px Burg Katz Sankt Goarshausen  1360–1371 Πήρε το όνομά του από τον πρώτο ιδιοκτήτη του, τον κόμη Katzenelnbogen. Σήμερα λειτουργεί ως ξενοδοχείο 100px Burg Reichenberg  Reichenberg 1319–1331 Χτίστηκε από  τους κόμητες Katzenelnbogen 100px Burg Maus Sankt Goarshausen 1353–1388   Χτίστηκε από τον Αρχιεπίσκοπο της Τριρ, ορκισμένο εχθρό των Katzenelnbogen 100px Burg Sterrenberg Kamp-Bornhofen  1034 περίπου  Το παλαιότερο διατηρημένο κάστρο στην κοιλάδα του Ρήνου 100px Burg Liebenstein Kamp-Bornhofen   13ος αιώνας  Νέα έδρα των αρχόντων Bolanden, όταν το κάστρο Sterrenberg δόθηκε ως ενέχυρο στον Αρχιεπίσκοπο της Τριρ 100px Burg Osterspai Osterspai 14ος αιώνας   Σώζεται μόνο ένας από τους πύργους, στον οποίον το 1900 ενσωματώθηκε ένα οίκημα  100px Marksburg Braubach  1231 περίπου  Το μοναδικό κάστρο του οποίου διασώζεται η μεσαιωνική του μορφή 100px Burg Lahneck Lahnstein  1226–1245  Χτίστηκε από τον Αρχιεπίσκοπο του Μάιντς Ζίγκφριντ Γ' φον Επστάιν για την προστασία της συμβολής του ποταμού Lahn 100px Festung Koblenz Κόμπλεντς  1815-1834  Πρωσικό σύστημα οχυρώσεων, χτισμένο σύμφωνα με το πολυγωνικό σύστημα , ένα από τα μεγαλύτερα φρούρια της εποχής του στην Ευρώπη.   Fort Großfürst Konstantin (Φρούριο Μεγάλου Πρίγκιπα Κωνσταντίνου) Κόμπλεντς    1822–1827  Μέρος του Festung Koblenz,  προφυλάκιο του φρουρίου (που δεν σώζεται) του τσάρου Αλέξανδρου με το οποίο συνδεόταν με υπόγειο πέρασμα. Πήρε το όνομά του προς τιμήν του Κονσταντίν Πάβλοβιτς, αδελφού του τσάρου Αλέξανδρου Α', 100px Feste Kaiser Franz (Φρούριο αυτοκράτορα Φραγκίσκου Κόμπλεντς  1816–1822 Μέρος του Festung Koblenz, πήρε το όνομά του προς τιμήν του Κάιζερ της Αυστρίας Φραγκίσκου Β'. Σώζεται μόνο μέρος των τειχών 100px Festung Ehrenbreitstein Κόμπλεντς  1817–1828  Η μεγαλύτερη σχεδόν πλήρως διατηρημένη οχύρωση στην κοιλάδα του Ρήνου. Προϋπήρχε φρούριο του 16ου αιώνα που ανατίναξαν οι Γάλλοι το 1801. 100px Schloss Stolzenfels Κόμπλεντς   1242–1259  Χτίστηκε από τον Αρχιεπίσκοπο της Τριρ Arnold ΙΙ Von Isenburg ως τελωνειακό κάστρο, καταστράφηκε το 1689. Ανοικοδομήθηκε τον 19ο αιώνα από τον βασιλιά της Πρωσίας Φρειδερίκο Γουλιέλμο Δ΄ σε νεογοτθικό στιλ, θεωρείται η επιτομή του Ρομαντικού Ρήνου. 100px Kurfürstliches Schloss (Εκλεκτορικό παλάτι) Κόμπλεντς   1777–1793 Τελευταία κατοικία του αρχιεπισκόπου και των εκλεκτόρων της Τριρ μέχρι την κατάλυση του κράτους το 1794 από τα γαλλικά επαναστατικά στρατεύματα. Είναι το σημαντικότερο ανακτορικό συγκρότημα της κοιλάδας του Ρήνου  100px Schloss Liebeneck Osterspai   1590 Κυνηγετικό καταφύγιο των φον Λίμπενσταϊν 100px Schloss Philippsburg Braubach  1568–1571 Κατοικία του Φίλιππου Β΄ της Έσσης-Ράινφελς  100px Schloss Martinsburg Lahnstein  1298  Τελωνειακό κάστρο των αρχιεπισκόπων και εκλεκτόρων του Μάιντς  100px

κέντρο|500px
2000px|Πανοραμική όψη της κοιλάδας

 Παραπομπές 

Εξωτερικοί σύνδεσμοι

Η κοιλάδα του κεντρικού Ρήνου -UNESCO World Heritage Centre
Αφιέρωμα της Deutsche Welle

Κατηγορία:Μνημεία Παγκόσμιας Κληρονομιάς
Κατηγορία:Περιοχές της Γερμανίας
Κατηγορία:Μνημεία Παγκόσμιας Κληρονομιάς στη Γερμανία